CELEX: 22009D0092
Language: bg
Date: 2009-07-03 00:00:00
Title: Решение на Съвместния комитет на ЕИП № 92/2009 от 3 юли 2009 година за изменение на протокол 31 към Споразумението за ЕИП относно сътрудничеството в специфични области извън четирите свободи

22.10.2009   
            
            
               BG
            
            
               Официален вестник на Европейския съюз
            
            
               L 277/47
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 92/2009
   от 3 юли 2009 година
   за изменение на протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, наричано по-нататък „Споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към Споразумението бе изменен с Решение № 131/2007 на Съвместния комитет на ЕИП от 28 септември 2007 г. (1)
               
            
         
               (2)
            
            
               Целесъобразно е да се разшири сътрудничеството между договарящите страни по споразумението, като се включи Решение № 1098/2008/ЕО на Европейския парламент и на Съвета от 22 октомври 2008 г. относно Европейската година на борбата с бедността и социалното изключване (2010 г.) (2)
               
            
         
               (3)
            
            
               Следователно протокол 31 към Споразумението следва да се измени, за да позволи това разширено сътрудничество да започне от 1 януари 2009 г.,
            
         РЕШИ:
   Член 1
   Член 5 от протокол 31 към Споразумението се изменя, както следва:
   
               1.
            
            
               Параграф 5 се заменя със следното:
               „5.   Държавите от ЕАСТ участват в програмите и действията на Общността, посочени в първите две тирета на параграф 8, считано от 1 януари 1996 г., в програмата, посочена в трето тире — считано от 1 януари 2000 г., в програмата, посочена в четвърто тире — считано от 1 януари 2001 г., в програмите, посочени в пето и шесто тире — считано от 1 януари 2002 г., в програмите, посочени в седмо и осмо тире — считано от 1 януари 2004 г., в програмите, посочени в девето, десето и единадесето тире — считано от 1 януари 2007 г. и в програмата, посочена в дванадесето тире — считано от 1 януари 2009 г.“
            
         
               2.
            
            
               В параграф 8 се добавя следното тире:
               
                           „—
                        
                        
                           
                              32008 D 1098: Решение № 1098/2008/ЕО на Европейския парламент и на Съвета от 22 октомври 2008 г. относно Европейската година на борбата с бедността и социалното изключване (2010 г.) (ОВ L 298, 7.11.2008 г., стр. 20).“
                        
                     
         Член 2
   Настоящото решение влиза в сила в деня след последната нотификация до Съвместния комитет на ЕИП съгласно член 103, параграф 1 от Споразумението (3).
   Прилага се от 1 януари 2009 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 3 юли 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 47, 21.2.2008 г., стр. 67.
   
      (2)  ОВ L 298, 7.11.2008 г., стр. 20.
   
      (3)  Без отбелязани конституционни изисквания.